पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर शहर के प्रतापनगर क्षेत्र में रहने वाली एक नाबालिग का पड़ोस में रहने वाले दो भाइयों और एक तथाकथित भोपे ने मिलकर सामूहिक दुष्कर्म किया। फिर वीडियो फोटो बनाकर पांच साल से यौन शोषण करते रहे। पीडि़ता गर्भवती हुई तब उसे गोलियां खिलाकर गर्भ गिराया गया। पीडि़ता पड़ोसी युवक के झांसे में अपने पिता की बीमारी के चलते आ गई थी। तब वह उसे लेकर भोपे के पास में गया था। जहां पहली बार भोपा और पड़ोसी युवक ने सामूहिक दुष्कर्म किया। पूरे घटनाक्रम में पड़ोसी का एक भाई भी बाद में शामिल हो गया। अब पीडि़ता प्रतापनगर थाने पहुंची और केस दर्ज करवाया। इसमें गहन तफ्तीश के साथ आज पीडि़ता का मेडिकल करवाया गया है।
प्रतापनगर पुलिस ने बताया कि घटना में अब 21 साल की युवती तरफ से यह रिपोर्ट हुई है। उसका आरोप है कि वह वर्ष 2016 में 16 साल की थी। तब उसके पिता व मां बीमार रहते थे। इस पर पड़ोस में रहने वाला जगदीश सैन उसे बीमारी और घर के दुख मिटाने के लिए चौखा स्थित एक मंदिर के तथाकथित भोपे महिपालसिंह के पास लेकर गया था। जहां पर पहली बार उसे माता-पिता को मारने की धमकी देने के साथ डराया गया। फिर दोनों ने सामूहिक दुष्कर्म किया। इस बीच उसका वीडियो बनाने के साथ फोटो भी लिए गए। पीडि़ता का आरोप है कि जगदीश सैन बाद में यह सब लगातार करता रहा, वह इच्छा के विरूद्ध भोपे के पास ले जाता। जहां पर दोनों दुष्कर्म करते रहते। इस घटनाक्रम के बीच में ही जगदीश सैन ने अपने भाई विक्की सैन को भी साथ लिया। तब उसने भी यौन शोषण करना शुरू कर दिया। पीडि़ता लगातार हो रहे यौनाचार के चलते गर्भवती हो गई। तब उसे गोलियां खिलाकर गर्भ को गिराया गया। प्रतापनगर पुलिस ने बताया कि घटना को लेकर अब जांच की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn